Tomek

Τόμεκ Γιοβάνης ή Tomek, είναι Έλληνας δημιουργός κόμικς, εικονογράφος και animator. Ξεκίνησε την καριέρα του στον χώρο του animation στις αρχές της δεκαετίας το '90 και τη δεκαετία του 2000 άρχισε την πορεία του στην ένατη τέχνη. Τα κόμικς του είναι χιουμοριστικά και συχνά σουρεαλιστικά. Από το 2010 ασχολείται αποκλειστικά με τα κόμικς και την εικονογράφηση. Δουλειές του Τόμεκ μπορείτε να βρείτε επίσης σε εξώφυλλα βιβλίων, μουσικά άλμπουμ και αφίσες, αλλά και στα έντυπα Athens Voice και Εφημερίδα των Συντακτών.

 Ο Τόμεκ Γιοβάνης γεννήθηκε στη Jelenia Góra, Πολωνία, από Έλληνα πατέρα και Πολωνή μητέρα και ήρθε στην Ελλάδα στις αρχές των 80's. Ο Tomek είναι απόφοιτος του Τμήματος Γραφιστικής της Σχολής Γραφικών Τεχνών και Καλλιτεχνικών Σπουδών του ΤΕΙ Αθήνας, με ειδικότητα το animation.Ασχολήθηκε επαγγελματικά με το animation για πολλά χρόνια, στην παραγωγή διαφημιστικών και τίτλων σειρών για την τηλεόραση. Ανήκε στη δημιουργική ομάδα πίσω από τη σειρά Πανδώρα και Πλάτωνας, ενώ εργάστηκε και στην αμερικανική ταινία Rugrats go Wild.Η πρώτη εμφάνιση του Tomek στα κόμικς ήταν τη δεκαετία του 1990 στο μουσικό φανζίν The Thing, στο οποίο συνέβαλλε με το στριπ 21st Century Boy. Το 2006 και το 2007 συν εκδίδει με τον Γιάννη Μπαρδάκο τα δύο πρώτα τεύχη της αυτοέκδοσης Hehe!. Το 2010 κυκλοφόρησε ένα τρίτο τεύχος, αυτή τη φορά από την Giganto. Το 2011 ξεκίνησε ίσως η πιο γνωστή δουλειά του Tomek, η χιουμοριστική σειρά Κουλούρι (Jemma Press), στην οποία συνδυάζει σουρεαλιστικές ιστορίες και προσωπικά του στιγμιότυπα, ενώ πειραματίζεται με τις γωνίες και το στήσιμο των καρέ. Στο έβδομο τεύχος, που βγήκε το 2017, συνεργάστηκε με τον Βασίλη Μπαμπούρη για μια ιστορία μεγαλύτερης έκτασης, η οποία εμπνέεται από τον κόσμο του Κθούλου του Χ.Φ. Λάβκραφτ. Η σειρά έχει επανειλημμένως λάβει υποψηφιότητες στα Ελληνικά Βραβεία Κόμικς, μεταξύ των οποίων και για Καλύτερο Κόμικ. Τα εξώφυλλα των δύο πρώτων τευχών βραβεύτηκαν με το βραβείο ΕΒΓΕ 2012. Το 2013 κυκλοφορεί το κόμικ άλμπουμ Ωχ Θεέ Μου!!! (Jemma Press). Ο Tomek ήταν ο εμπνευστής του ιστολογίου The Very Closed Circle, στο οποίο συνέβαλαν διάφοροι δημιουργοί, με μόνο κανόνα όλα τα στριπ να αποτελούνται από τέσσερα τετράγωνα, ισομεγέθη καρέ. Το 2016 κυκλοφόρησε ένα ομότιτλο κόμικ με καινούργια στριπ πολλών μελών του, όπως ο Τάσος Ζαφειριάδης, ο Tasmar, ο Σταύρος Κιουτσιούκης, η Δήμητρα Αδαμοπούλου, ο Έκτορας και ο Θανάσης Πετρόπουλος κ.α. Το ίδιο έτος, ο Tomek ήταν ο τιμώμενος καλλιτέχνης στο 11o Comicdom Con Athens, για το οποίο και φιλοτέχνησε την αφίσα.Από το 2016 ξεκινάει τη συνεργασία με τις Εκδόσεις Πατάκη για την δημιουργία εικονογραφήσεων, εξωφύλλων και κόμικς. Το 2017 ξεκινάει για τον λογαριασμό των Εκδόσεων Πατάκη τη βιβλιοφιλική κόμικ στριπ σειρά Οι Αναγνώστες η οποία είναι η πρώτη στο είδος της προσπάθεια από έναν εκδοτικό οίκο να επικοινωνήσει με το κοινό του μέσω web comics. Οι καλλιτέχνες που επηρέασαν το σχέδιο και το χιούμορ του Tomek ανήκουν σε μια μεγάλη γκάμα, απόρροια του ότι έζησε για κάποια χρόνια στην Πολωνία. Έτσι, οι πρώτες του επιρροές ήρθαν από την πολωνική σκηνή των δεκαετιών του 1960 και 1970 και ειδικά από τον Tadeusz Baranowski και Henryk Chmielewski. Αργότερα επηρεάστηκε σημαντικά από την αισθητική του περιοδικού Mad, την Γάλλο-Βελγική σχολή, από διάφορους Αμερικανούς και Ευρωπαίους δημιουργούς (Robert Crumb, Peter Begge, Daniel Clowes, Ivan Brunetti) και από τους Monty Python. 2007: Καλύτερο Εξώφυλλο στα ΕΒΚ για το Hehe! #1 2010: Έπαινος Γενικής Εικονογράφησης στα ΕΒΓΕ για το website των Comicdom Awards Έπαινος Εικονογράφησης Εξωφύλλου στα ΕΒΓΕ για το εξώφυλλο δίσκου The 700 Machines (Studio II)2012: Καλύτερος Καλλιτέχνης στα ΕΒΚ Καλύτερη Ανθολογία στα ΕΒΚ για το ιστολόγιο The Very Closed Circle Υποψηφιότητα για Καλύτερο Κόμικ στα ΕΒΚ για το Κουλούρι #1 Υποψηφιότητα για Καλύτερος Σεναριογράφος στα ΕΒΚ Υποψηφιότητα για Καλύτερη Σύντομη Ιστορία στα ΕΒΚ για το The Most Stupid Hits - Παγκάκι (Κουλούρι #1) Βραβείο Εικονογράφησης Άρθρου στα ΕΒΓΕ για το Πενάκι Ογκρατέν (Athens Voice) Βραβείο Εικονογράφησης Εξωφύλλου στα ΕΒΓΕ για το Κουλούρι 2014: Υποψηφιότητα για Καλύτερος Σεναριογράφος στα ΕΒΚ για το Ωχ Θεέ μου!!! Υποψηφιότητα για Καλύτερος Καλλιτέχνης στα ΕΒΚ για το Ωχ Θεέ μου!!! Υποψηφιότητα για Καλύτερο Κόμικ στα ΕΒΚ για το Ωχ Θεέ μου!!! Έπαινος Εικονογράφησης Διαφήμισης στα ΕΒΓΕ 2015: Υποψηφιότητα για Καλύτερο Κόμικ στα ΕΒΚ για το Κουλούρι #6 2016: Βραβείο Εικονογράφησης Βιβλίου στα ΕΒΓΕ για ...και τον έπλασε σύμφωνα με τη δική του εικόνα (2015, Synergie) 2017: Υποψηφιότητα για Καλύτερο Κόμικ στα ΕΒΚ για το Κουλούρι #7 Υποψηφιότητα για Καλύτερο Σχέδιο στα ΕΒΚ για το Κουλούρι #7 Υποψηφιότητα για Καλύτερο Εξώφυλλο στα ΕΒΚ για το Κουλούρι #7 Υποψηφιότητα για Καλύτερη Καλλιτεχνική Επιμέλεια στα ΕΒΚ για το Κουλούρι #7 Υποψηφιότητα για Καλύτερο Ένθετο στα ΕΒΚ για το Ρόμπο-Κόπο/Robo & Kopo Έπαινος Εικονογράφησης Βιβλίου στα ΕΒΓΕ 2022: Καλύτερο Διαδικτυακό Κόμικς στα ΕΒΚ για τους Αναγνώστες (Εκδόσεις Πατάκη) Καλύτερο Ένθετο Κόμικς στα ΕΒΚ για την Αστυνόμο Νιανιά (Ταλκ free press) The Thing! / Σειρά κόμικς: 21st Century @*!$# Boy (1994-1998, αυτοέκδοση) Kapow Zine #4 (2004, αυτοέκδοση), συλλογικό έργο Hehe! (2006-2007, αυτοέκδοση), συλλογικό έργο #1 (2006) #2 (2007) Big Bang! Vol. 2 #2 (2007, Ένατη Διάσταση), συλλογικό έργο At the Drive Ink - Heavy Liquid Strip Theater (2010, Tilt), συλλογικό έργο Hehe! (2010, Giganto) Κουλούρι (2011-2016, Jemma Press) Τεύχος 1 (2011) Τεύχος 2 (2011) Τεύχος 3 (2012) Τεύχος 4 (2013) Τεύχος 5 (2013) Τεύχος 6 (2014) Τεύχος 7, Το Κθουλούρι (2016), σε σενάριο του Βασίλη Μπαμπούρη Ωχ Θεέ μου!!! (2013, Jemma Press) The Very Closed Circle (2016, Jemma Press), συλλογικό έργο Ο Μέλιος και το μαγικό μπαστούνι (1989, Λιβάνης-Μύθος), του Μέλιου Ζαχαράκη ...και τον έπλασε σύμφωνα με τη δική του εικόνα (2015, Synergie), της Μυρτώς Νίλσεν-Γεωργίου Ο γάμος του Κοντοπίθαρου (2016, Εκδόσεις Πατάκη), της Σοφίας Νέμα Υπέροχος Κόσμος / εξώφυλλο (2016, Εκδόσεις Πατάκη), του Φίλιππου Μανδηλαρά Ο Γουργούρης (2017, Εκδόσεις Πατάκη), της Τασούλας Επτακοίλη ΠΡΙΚΓΙΠΙΣΣΑ ΑΘΗΝΑ: Μα τι κάνουν οι πριγκίπισσες όλη μέρα; (2017, Εκδόσεις Πατάκη), της Στέλλας Κάσδαγλη ΠΡΙΓΚΙΠΙΣΣΑ ΑΘΗΝΑ: Ουπς, δεν είμαι πια όμορφη! (2017, Εκδόσεις Πατάκη), της Στέλλας Κάσδαγλη ΠΡΙΓΚΙΠΙΣΣΑ ΑΘΗΝΑ: Βαρέθηκα να περιμένω τον πρίγκιπα! (2018, Εκδόσεις Πατάκη), της Στέλλας Κάσδαγλη ΠΡΙΓΚΙΠΙΣΣΑ ΑΘΗΝΑ: Γιατί δεν είναι πια όλα δικά μου; (2019, Εκδόσεις Πατάκη), της Στέλλας Κάσδαγλη Ο Κοντοπίθαρος και η εξαφάνιση των διδύμων (2019, Εκδόσεις Πατάκη), της Σοφίας Νέμα Τα Πέντε Αδέρφια (2021, Εκδόσεις Πατάκη), του Γιάννη Σερβετά Θησέας για μία Εβδομάδα (2022, Εκδόσεις Κέδρος), του Πάμου Ιωαννίδη Επίσημη ιστοσελίδα